وزارت اطلاعات ونشریات
مرکزی دھارے کی میڈیا کے لئے سب سے بڑا خطرہ مرکزی دھارے کی میڈیاکے
اپنے چینل ہیں :جناب انوراگ ٹھاکر
تفریق پیداکرنے والی بحثوں سے چینل کی معتبریت میں کمی آئی ہے :بغیرتحریف کے خبروں کو دکھانا
صحافیوں کا فریضہ ہے
مرکزی وزیرجناب انوراگ ٹھاکرنے اے آئی بی ڈی کے 47ویں سالانہ مجمع سے خطاب کیا
پرساربھارتی کے سی ای او، جناب مینک اگروال کو لائف ٹائم ایوارڈ 2022سے نوازاگیا
اطلاعات ونشریات کے مرکزی وزیرجناب انوراگ ٹھاکرنے آج اطلاعات ونشریات کے مرکزی وزیرمملکت ڈاکٹرایل مروگن ، اطلاعات ونشریات کے سکریٹری جناب اپوروا چندراور اے آئی بی ڈی کی ڈائریکٹرمحترمہ فلومینا گناناپراگاسم کی موجودگی میں 47ویں سالانہ اجتماع اور نشریات کی پیش رفت سے متعلق ایشیائی بحرالکاہل کا ادارہ  کے 20ویں اجلاس کا افتتاح کیا۔
اس موقع پرخطاب کرتے ہوئے جناب ٹھاکرنے کہاہے کہ مرکزی دھارے کی میڈیا کے لئے سب سے بڑا خطرہ ڈجیٹل پلیٹ فارموں کے نئے دورسےنہیں بلکہ مرکزی دھارے کی میڈیا کو اپنے چینل سے ہے ۔ انھوں نے آگے کہاکہ اصل صحافت حقائق کا سامنا کرنا ، سچائی پیش کرنا اوراپنے خیالات کو پیش کرنے کے لئے تمام فریق کو برابرکا موقع دینا اورپلیٹ فارم مہیاکراناہے ۔
انھوں نے آگے کہاکہ آج کل ایسے مہمان کو مدعو کیاجاتاہے جو سماج میں تفریق پیداکرتے ہیں ، غلط بیانیوں کی تشہیرکرتے ہیں اوراونچی آواز میں اپنی بات رکھتے ہیں ، جس کی وجہ سے چینل کی معتبریت کو نقصان پہنچتاہے ۔ مہمان ، لہجہ اورویژول کے تعلق سے آپکا فیصلہ سامعین کی آنکھوں میں آپ کی معتبریت کو واضح کرتاہے ۔ آپ کاشودیکھنے کے لئے ایک لمحہ رک سکتے ہیں لیکن آپ کے اینکر، چینل یا برانڈاور خبروں کے ذرائع کی شفافیت پرکبھی بھروسہ نہیں کرپائیں گے ۔
وزیرموصوف نے اس موقع پر موجودبراڈکاسٹرس سے اپیل کی کہ وہ ایسے ٹی وی مباحثوں کو روکیں جن سے سماج میں تفریق پیداہورہی ہو نیز ایسے خیالات کو ٹی وی پردکھانے سے گریز کریں جن سے سماج میں نفرت اورتشدد کو فروغ ملے نیز مہمان بلانے کے اپنے معیاربھی طے کریں ۔
سامعین کے سوال کا جواب دیتے ہوئےموصوف نے کہاکہ ‘‘کیانوجوان سامعین ایسی ٹی وی خبروں کو دیکھناچاہتاہے کہ جس میں شورشرابہ ہواور عوام کے مفاد میں نہ ہویاخبروں میں غیرجانب داری کو واپس لانا چاہتاہے یابحثوں میں آگے بڑھنے کی مسابقت کو دیکھناچاہتاہے’’ ؟
جناب انوراگ ٹھاکرنے وباء کے دوران ممبرممالک کو آن لائن جڑے رکھنے اور مسلسل بات چیت کے لئے اے آئی بی ڈی کی قیادت کی ستائش کی ۔ انھوں نے اس بات کا ذکرکیا کہ میڈیکل شعبے ،کووڈ جانبازوں کی مثبت کہانیوں اور سب سے اہم فرضی خبروں پرقدغن لگانے جو وباءسے زیادہ تیزی سے افواہیں پھیلارہے تھے ، میں معلومات کے تبادلے کے ذریعہ ممبرممالک کوبے انتہاء فائدہ ہواہے ۔ جناب ٹھاکرنے اے آئی بی ڈی کی ڈائرکٹرمحترمہ فلومینا ، اے آئی بی ڈی کے جنرل کانفرنس کے صدرجناب مینک اگروال اوررکن ممالک کو مبارکباد پیش کی جنھوں نے ایشیا بحرالکاہل خطے میں کووڈ وباءسے نمٹنے کے لئے ایک مضبوط میڈیاکی تعمیر میں مل کرکام کیا۔
تقریب کا موضوع ‘‘وباء کے بعد کے دورمیں نشریات کے لئے ایک مضبوط مستقبل کی تعمیر’’پربات کرتے ہوئے وزیرموصوف نے کہاکہ ‘‘اگرچہ براڈکاسٹ میڈیا ہمیشہ سے صحافت کے مرکزی دھارے میں شامل رہی ہے ، کووڈ -19کے دورنے زیادہ اسٹراٹیجک طریقے سے ڈھانچے کی تشکیل دی ہے ۔ کووڈ وباء نے ہمیں سکھایاہے کہ کس طرح درست اوربروقت معلومات لاکھوں لوگوں کی زندگیاں بچاسکتی ہیں ۔ یہ میڈیا ہی ہے جس نے مشکل حالات میں دنیا کو ایک پلیٹ فارم پریکجاکیا اور دنیا کو مل کرلڑنے کا جذبہ فراہم کیا۔ وباء کے دوران ہندوستانی میڈیا کے کردارکو ایک کامیاب کہانی کے طورپرپیش کرتے ہوئے انھوں نے کہاکہ میڈیا نے یقین دہانی کرائی کہ کووڈ -19سے متعلق بیداری کے پیغامات اہم سرکاری رہنماخطوط اور ڈاکٹروں کے ساتھ مفت آن لائن مشاورت ملک کے ہرگوشے میں موجود ہرفرد تک پہنچے ۔
جناب ٹھاکرنے بہترین معیاری مشمولات کے تبادلے کے شعبے میں تعاون فراہم کرنے کے لئے ممبرممالک سے اپیل کی ۔ اس طرح کے شریک تعاون کے ذریعہ پروگرام کے تبادلے نے دنیا کوایک پلیٹ فارم پرلانے میں مدد کی ہے ۔ ممالک کے درمیان اس طرح کی میڈیا کی شراکت داری نے عوام سے عوام کے رشتوں کو مضبوط بنانے میں مدد کی ہے ۔
اپنے اختتامی خطاب میں وزیرموصوف نے نشاندہی کی کہ میڈیا کو اپنی خبروں کی نشریات کی تمام شکلوں میں بے پناہ صلاحیت ہے کہ وہ عوام کے تصورات اوران کے خیالات کو کس طرح پیش کرے۔ہمارے صحافیوں اور براڈکاسٹروں دوستوں کے لئے ایک مثبت ماحول بناناضروری ہے تاکہ اصل صحافت کو بروئے کارلایاجاسکے ۔
پرساربھارتی کے چیف ایکزیکیٹو افسراوراے آئی بی ڈی کے صدرجناب مینک اگروال نے اپنے خطاب میں کہاکہ لاک ڈاؤن میں بھی اے آئی بی ڈی تربیتی اورصلاحیت سازی کے پروگرام کو جاری رکھے ہواتھا ۔ گذشتہ سال 24تربیتی پروگراموں کا انعقاد کیاگیاتھا ، جس میں ماحولیاتی تبدیلی جیسے بڑھتے ہوئے مسائل ، گرین ٹکنالوجی ، پائیدارترقی ، تیز تررپورٹنگ ، بچوں کے لئے پروگرامنگ وغیرہ پرتوجہ مرکوز کی گئی تھی ۔ جناب اگروال نے بتایاکہ سائبرسکیورٹی میں صحافیوں کی ٹریننگ ، براڈکاسٹنگ میں انٹرنیٹ کے اضافے کے ساتھ صحافت لازمی بن گیاہے ۔ انھوں نے کہاکہ اے آئی بی ڈی نے اپنے تربیتی پروگرام کے ایک حصے کے طورپر اس طرف بھی قدم اٹھایاہے ۔
محترمہ فلومینا گنانا پراگاسم نے بتایاکہ مشمولات میڈیا کے مستقبل کاتعین کررہاہےاورکس طرح کے مشمولات شیئراورمونٹائز کیاجاتاہے یہ نشریات کے مستقبل کا تعین کرے گا۔ انھوں نے تمام مندوبین اورمختلف تنظیموں کے نمائندوں کا شکریہ اداکیا۔
تقریب کے دوران مرکزی وزیرجناب انوراگ ٹھاکرنے 22-2021کے لئے ایوارڈ پریزنٹیشن کی صدارت کی ۔ 2021کے لئے تعریفی ایوارڈ ریڈیوٹیلی ویژن برونئی کو دیاگیا ۔2022کے لئے تعریفی ایوارڈ اقتصادیات کی وزارت ، سول سروسیز ، مواصلات اور کمیونٹی ترقی ، جمہوریہ فجی اور فجی نشریات کارپوریشن کو مشترکہ طورپر دیاگیا۔
کمبوڈیا کےاطلاعات ونشریات کے وزیر جناب خیو خا ن ہرتھ کو 2021کے لئے لائف ٹائم اچیومنٹ ایوارڈ دیاگیا ۔پرسادبھارتی کے سی ای اواور اے آئی بی ڈی کے صدرجناب مینک اگروال کو 2022کا لائف ٹائم اچیومنٹ ایوارڈ دیاگیا۔ اس موقع پر ہندوستان میں مختلف غیرممالک مشنوں کے سربراہان ، اے آئی بی ڈی کے رکن ممالک کے مندوبین پرساربھارتی اور اطلاعات ونشریات کی وزارت ، حکومت ہند کے مختلف ونگس کے افسران بھی موجود تھے ۔
اے آئی بی ڈی کے بارے میں
نشریات کی پیش رفت کے تعلق سے ایشیائی بحرالکاہل ادارہ  کو یونیسکو کی ماتحتی میں 1977میں قائم کیاگیاتھا ۔یہ الیکٹرانک میڈیا کی ترقی کے شعبے میں ایشیا اور بحرالکاہل کے لئے متحدہ ممالک کی اقتصادی اورسماجی کمیشن کی ایک منفرد علاقائی بین –حکومتی تنظیم ہے جو متعددممالک میں اپنی خدمات انجام دے رہی ہے ۔ ملیشیا کی حکومت اس کی میزبانی کرتی ہے اوراس کا سکریٹریٹ کولالمپورمیں واقع ہے ۔
اے آئی بی ڈی کے فی الحال 26رکن ممالک ہیں جو 43تنظیمیں اور 50ا س سے جڑے اراکین نیز 46ممالک اورخطے میں نمائندگی کرنے والے کل 93 کی رکنیت کے ساتھ ایشیا، بحرالکاہل ، یورپ ، افریقہ ، عرب ممالک اورشمالی امریکہ میں 50سے زائد شراکت دارکی نمائندگی کرتے ہیں ۔
اے آئی بی ڈی کی جنرل کانفرنس اور اس سے جڑے اجلاس ادارے کی سالانہ سرکاری اجتماع ہے ، جنرل کانفرنس میں رکن ممالک ، ادارے سے جڑے اراکین ، شراکت دار، مشاہدین اور سرکردہ براڈکاسٹرمدعوکئے جانے پر اس میں شریک ہوتے ہیں ۔ رکن ممالک ، ذیلی تنظیمیں اورشراکت دار کو متعددسرگرمیوں اورپروجیکٹوں کا جائزہ لینے کا موقع فراہم کیاجاتاہے ۔ اے آئی بی ڈی گذشتہ سال اس پروگرام کانفاذ کیاتھا جس میں مستقبل کے پروجیکٹوں پرغورکیاجاتاہے ۔ ممبرممالک کی ترقیاتی ضروریات پربھی تبادلہ خیال کیاجاتاہے ۔
اطلاعات ونشریات کی وزارت کو اے آئی بی ڈی کی مکمل رکنیت حاصل ہے ۔ پرسار بھارتی ہندوستان کی پبلک براڈکاسٹرہونے کی وجہ سے اے آئی بی ڈی کی مختلف خدمات کو استعمال میں لاتی ہے ۔ ہندوستان میں 1978، 1985اور2003میں گورننگ کونسل میٹنگس کی میزبانی کی تھی اور اب دوبارہ 19سے 21ستمبر ،2022تک نئی دہلی میں 47واں سالانہ اجتماع /20ویں اے آئی بی ڈی جنرل کانفرنس اور اس سے جڑی میٹنگس 2022کی میزبانی کا اعزاز حاصل ہواہے ۔